Ganduje ya shirya tsaf don fara biyan mafi karancin albashi – Dala FM Kano
Gwamnatin jihar Kano ta ce nan gaba kadan ba da dadewa ba za ta fara biyan mafi karancin albashi na sama da naira dubu Talatin.
Shugaban ma’aikatan jihar Kano Dr. Kabiru Shehu ne ya bayyana haka bayan kare kunshin kasafin kudin ofishin sa gaban kwamitin kula da harkokin ma’aikata na majalisar dokokin jihar Kano a yau Juma’a.
Ya ce matukar aka cimma matsaya kan yarjejeniyar gyaran albashin ga ma’aikata to babu shakka gwamnati za ta fara biya ba tare da ba ta lokaci ba.
Da ya ke zantawa da manema labarai shugaban kula da harkokin ma’aikata na majalisar dokokin jihar Kano, Lawan Hussaini Chediyar ‘Yan Gurasa, ya ce, ofishin ya bukaci gudanar da gyare-gyare a wasu sassa na kunshin kasafin wanda zai ba shi damar fara aikin gina cibiyar horas da ma’aikata a jihar Kano.
Wakiliyar mu ta Majalisar dokokin jihar Kano Khadija Ishaq ta rawaito mana cewa nan bada dadewa ba za’a kammala kare kasafin Kudi.
Ganduje zai cigaba da shirin karkara salamu alaikum